BabySafe Guard : ไม้กั้นเตียงป้องการการตกของทารกแรกเกิด งานห้องคลอด โรงพยาบาลอุทุมพรพิสัย
นางอมราภรณ์ นาคผ่อง พยาบาลวิชาชีพชำนาญการ
นางทองสี อ่อนทุม พยาบาลวิชาชีพชำนาญการ
งานห้องคลอด โรงพยาบาลอุทุมพรพิสัย จังหวัดศรีสะเกษ
ความสำคัญของปัญหา : ทารกแรกเกิดเป็นกลุ่มผู้ป่วยที่มีความเปราะบางและต้องได้รับการดูแลอย่างใกล้ชิดตลอดเวลา เนื่องจากระบบต่าง ๆ ของร่างกายยังพัฒนาไม่สมบูรณ์ ทั้งด้านกล้ามเนื้อ การทรงตัว และการตอบสนองต่อสิ่งแวดล้อม ทำให้ไม่สามารถช่วยเหลือตนเองได้ อุบัติเหตุจากการตกเตียงของทารกแรกเกิดจึงเป็นปัญหาสำคัญที่สามารถพบได้ทั้งในห้องคลอด หอผู้ป่วยหลังคลอด และการดูแลที่บ้าน ซึ่งอาจเกิดจากหลายปัจจัย เช่น ความเหนื่อยล้าของมารดาหลังคลอด การอ่อนเพลียจากการปฏิบัติงานของบุคลากรทางการแพทย์ ความเร่งรีบในการให้การพยาบาล หรือการลืมยกไม้กั้นเตียงหลังให้การดูแลทารก นอกจากนี้ ทารกบางรายอาจมีการดิ้นหรือเคลื่อนไหวโดยไม่คาดคิด ส่งผลให้เกิดความเสี่ยงต่อการพลัดตกจากเตียงได้ การตกเตียงของทารกอาจก่อให้เกิดผลกระทบทั้งทางร่างกายและจิตใจ โดยเฉพาะการบาดเจ็บบริเวณศีรษะ สมอง กระดูก หรืออวัยวะสำคัญ ซึ่งอาจส่งผลต่อพัฒนาการและสุขภาพของทารกในระยะยาว ปัจจุบันไม้กั้นเตียงที่ใช้งานมีลักษณะเป็นช่องว่าง ทำให้ไม่สามารถป้องกันการตกเตียงได้อย่างมีประสิทธิภาพ ดังนั้น ผู้จัดทำจึงมีแนวคิดในการจัดทำนวัตกรรม “BabySafe Guard : ไม้กั้นเตียงป้องกันการตกเตียงของทารกแรกเกิด” เพื่อช่วยเพิ่มความปลอดภัยในการดูแลทารกแรกเกิดในห้องคลอด  โดยออกแบบให้ไม่ให้มีช่องว่าง นวัตกรรมนี้จะช่วยลดความเสี่ยงในการเกิดอุบัติเหตุ เพิ่มประสิทธิภาพในการเฝ้าระวังของพยาบาล ส่งเสริมคุณภาพการพยาบาลด้านความปลอดภัยของผู้ป่วย และสร้างความมั่นใจให้แก่ผู้ปกครองในการดูแลทารกแรกเกิดได้อย่างเหมาะสมและมีประสิทธิภาพมากยิ่งขึ้น
วัตถุประสงค์
1. เพื่อพัฒนาไม้กั้นเตียงป้องกันการตกเตียงของทารกแรกเกิดให้มีความปลอดภัยและเหมาะสมต่อการใช้งาน 
2. เพื่อลดความเสี่ยงและป้องกันการเกิดอุบัติเหตุจากการตกเตียงของทารกแรกเกิดระหว่างการดูแลของพยาบาล มารดาหลังคลอด และญาติ
วิธีการดำเนินงาน
 	ศึกษาปัญหาและรวบรวมข้อมูลศึกษาสาเหตุและปัจจัยที่ทำให้เกิดการตกเตียงของทารกแรกเกิดจากการปฏิบัติงานในห้องคลอด และจากเอกสารที่เกี่ยวข้อง เพื่อนำข้อมูลมาวิเคราะห์และออกแบบนวัตกรรมให้เหมาะสมกับการใช้งานจริง  ออกแบบนวัตกรรม ออกแบบไม้กั้นเตียงให้มีลักษณะปลอดภัย โดยใช้วัสดุที่มีโครงสร้างแข็งแรง น้ำหนักเบา สามารถพับเก็บได้  จัดเตรียมวัสดุอุปกรณ์  จัดเตรียมวัสดุและอุปกรณ์ที่ใช้ในการสร้างต้นแบบ สร้างและทดลองใช้นวัตกรรม ดำเนินการประกอบไม้กั้นเตียงต้นแบบ และนำไปทดลองใช้งานในสถานการณ์จำลอง เพื่อทดสอบประสิทธิภาพด้านความปลอดภัย ความแข็งแรง ความสะดวกในการใช้งาน และระบบแจ้งเตือน ประเมินผลและปรับปรุง ประเมินผลการใช้งานจากความคิดเห็นของพยาบาลและผู้ใช้งานจริง พร้อมปรับปรุงนวัตกรรมให้มีประสิทธิภาพมากยิ่งขึ้นก่อนนำไปใช้งานจริง
ประโยชน์ของการนำไปใช้   ช่วยลดความเสี่ยงและป้องกันการเกิดอุบัติเหตุจากการตกเตียงของทารกแรกเกิดได้อย่างมีประสิทธิภาพ และเพิ่มความปลอดภัยในการดูแลทารกแรกเกิดในห้องคลอด 
